02017D2448 — ET — 28.02.2022 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI RAKENDUSOTSUS (EL) 2017/2448, 21. detsember 2017, millega lubatakse vastavalt Euroopa Parlamendi ja nõukogu määrusele (EÜ) nr 1829/2003 (geneetiliselt muundatud toidu ja sööda kohta) lasta turule geneetiliselt muundatud sojauba 305423 × 40-3-2 (DP-3Ø5423-1 × MON-Ø4Ø32-6) sisaldavaid, sellest koosnevaid või sellest toodetud tooteid (teatavaks tehtud numbri C(2017) 9040 all) (Ainult hollandi- ja prantsuskeelne tekst on autentsed) (EMPs kohaldatav tekst) (ELT L 346 28.12.2017, lk 6)

Muudetud:









▼B

KOMISJONI RAKENDUSOTSUS (EL) 2017/2448,

21. detsember 2017,

millega lubatakse vastavalt Euroopa Parlamendi ja nõukogu määrusele (EÜ) nr 1829/2003 (geneetiliselt muundatud toidu ja sööda kohta) lasta turule geneetiliselt muundatud sojauba 305423 × 40-3-2 (DP-3Ø5423-1 × MON-Ø4Ø32-6) sisaldavaid, sellest koosnevaid või sellest toodetud tooteid

(teatavaks tehtud numbri C(2017) 9040 all)

(Ainult hollandi- ja prantsuskeelne tekst on autentsed)

(EMPs kohaldatav tekst)







Artikkel 1

Geneetiliselt muundatud organism ja kordumatu tunnus

Geneetiliselt muundatud sojaoale (Glycine max (L.) Merr.) 305423 × 40-3-2, mida on kirjeldatud käesoleva otsuse lisa punktis b, antakse määruse (EÜ) nr 65/2004 kohane kordumatu tunnus DP-3Ø5423-1 × MON-Ø4Ø32-6.

Artikkel 2

Loa andmine

Vastavalt käesolevas otsuses kirjeldatud tingimustele antakse määruse (EÜ) nr 1829/2003 artikli 4 lõike 2 ja artikli 16 lõike 2 tähenduses luba järgmistele toodetele:

a) Sojauba DP-3Ø5423-1 × MON-Ø4Ø32-6 sisaldavad, sellest koosnevad või sellest toodetud toit ja toidu koostisosad;

b) sojauba DP-3Ø5423-1 × MON-Ø4Ø32-6 sisaldav, sellest koosnev või sellest toodetud sööt;

c) sojauba DP-3Ø5423-1 × MON-Ø4Ø32-6 sisaldavad või sellest koosnevad tooted, mis on ette nähtud muuks kui punktides a ja b nimetatud kasutuseks, välja arvatud viljelemine.

Artikkel 3

Märgistamine

1. Määruse (EÜ) nr 1829/2003 artikli 13 lõikes 1 ja artikli 25 lõikes 2 ning määruse (EÜ) nr 1830/2003 artikli 4 lõikes 6 sätestatud märgistusnõuete kohaldamisel tuleb organismi nimetuseks märkida „sojauba“.

2. Määruse (EÜ) nr 1829/2003 artikli 13 lõike 2 punktis a ja artikli 25 lõike 2 punktis c sätestatud märgistusnõuete kohaldamisel tuleb märgistusele või vajaduse korral saatedokumentidesse organismi nimetuse järele kirjutada sõnad „suurenenud monoküllastumata ja vähenenud polüküllastumata rasvhapete sisaldus“.

3. Artikli 2 punktides a nimetatud sojauba DP-3Ø5423-1 × MON-Ø4Ø32-6 sisaldavate või sellest koosnevate toodete märgistusel ja nende toodetega kaasnevatel dokumentidel peavad olema sõnad „mitte viljelemiseks“.

Artikkel 4

Keskkonnamõju seire kava

1. Loa hoidja tagab käesoleva otsuse lisa punktis h sätestatud keskkonnamõju seire kava kehtestamise ja rakendamise.

2. Loa hoidja esitab komisjonile otsuse 2009/770/EÜ kohased aastaaruanded seirekavas sätestatud meetmete rakendamise ja tulemuste kohta.

Artikkel 5

Turustamisjärgne järelevalve kooskõlas määruse (EÜ) nr 1829/2003 artikli 6 lõike 5 punktiga e

1. Loa hoidjad tagavad, et koostatakse ja rakendatakse sojaoast DP-3Ø5423-1 × MON-Ø4Ø32-6 saadud õli turustamisjärgse järelevalve kava, mis on sätestatud käesoleva otsuse lisa punktis g.

2. Loa hoidja esitab komisjonile aastaaruanded turustamisjärgse järelevalve kavas sätestatud meetmete rakendamise ja tulemuste kohta kogu loa kehtivuse aja jooksul.

Artikkel 6

Ühenduse register

Lisas esitatud teave kantakse määruse (EÜ) nr 1829/2003 artiklis 28 sätestatud geneetiliselt muundatud toidu ja sööda ühenduse registrisse.

▼M1

Artikkel 7

Loa hoidja

Loa hoidja on äriühing Corteva Agriscience LLC, Ameerika Ühendriigid, keda liidus esindab äriühing Corteva Agriscience Belgium BV.

▼B

Artikkel 8

Kehtivus

Käesolevat otsust kohaldatakse kümne aasta jooksul alates selle teatavaks tegemise kuupäevast.

▼M1

Artikkel 9

Adressaat

Käesolev otsus on adresseeritud äriühingule Corteva Agriscience LLC, 9330 Zionsville Road, Indianapolis, Indiana 46268-1054, Ameerika Ühendriigid, keda liidus esindab äriühing Corteva Agriscience Belgium BV, Bedrijvenlaan 9, 2800 Mechelen, Belgia.

▼B









LISA

▼M1

a) Taotleja ja loa hoidja

Nimi : Corteva Agriscience LLC

Aadress : 9330 Zionsville Road, Indianapolis, Indiana 46268-1054, Ameerika Ühendriigid

Esindaja ELis: Corteva Agriscience Belgium B.V., Bedrijvenlaan 9, 2800 Mechelen, Belgia.

▼B

b) Toodete nimetus ja kirjeldus

1) Sojauba DP-3Ø5423-1 × MON-Ø4Ø32-6 sisaldavad, sellest koosnevad või sellest toodetud toit ja toidu koostisosad.

2) Sojauba DP-3Ø5423-1 × MON-Ø4Ø32-6 sisaldav, sellest koosnev või sellest toodetud sööt.

3) Sojauba DP-3Ø5423-1 × MON-Ø4Ø32-6 sisaldavad või sellest koosnevad tooted, mis on ette nähtud muuks kui punktides 1 ja 2 nimetatud kasutuseks, välja arvatud viljelemine.

Taotluses kirjeldatud geneetiliselt muundatud sojaoas DP-3Ø5423-1 × MON-Ø4Ø32-6 on vähendatud sojaoa ensüümi oomega-6-desaturaasi ekspressiooni, mille tulemusena sojaoas on suurenenud oleiinhappe ja vähenenud linoolhappe sisaldus, ning selles avaldub optimeeritud Glycine max-hra-geen, mis annab vastupidavuse atsetolaktaatsüntaasi pärssivate herbitsiidide suhtes, ning valk CP4 EPSPS, mis annab vastupidavuse glüfosaatherbitsiidide suhtes.

c) Märgistamine

1) Määruse (EÜ) nr 1829/2003 artikli 13 lõikes 1 ja artikli 25 lõikes 2 ning määruse (EÜ) nr 1830/2003 artikli 4 lõikes 6 sätestatud märgistusnõuete kohaldamisel tuleb organismi nimetuseks märkida „sojauba“.

2) Määruse (EÜ) nr 1829/2003 artikli 13 lõike 2 punktis a ja artikli 25 lõike 2 punktis c sätestatud märgistusnõuete kohaldamisel tuleb märgistusele või vajaduse korral saatedokumentidesse organismi nimetuse järele kirjutada sõnad „suurenenud monoküllastumata ja vähenenud polüküllastumata rasvhapete sisaldus“.

3) Sojauba DP-3Ø5423-1 × MON-Ø4Ø32-6 sisaldavate või sellest koosnevate toodete, välja arvatud artikli 2 punktis a nimetatud tooted, märgisel ja nende toodete saatedokumentides peavad olema märgitud sõnad „ei ole ette nähtud viljelemiseks“.

d) Määramismeetod

1) Sojaoa DP-3Ø5423-1 × MON-Ø4Ø32-6 sisalduse määramine polümeraasi ahelreaktsioonil põhinevatel muundorganismispetsiifilistel meetoditel; määramismeetodid on valideeritud transformatsiooni suhtes ja kontrollitud genoomse DNAga, mis on eraldatud sojaoa DP-3Ø5423-1 × MON-Ø4Ø32-6 seemnetest.

2) Meetodid on valideerinud määruse (EÜ) nr 1829/2003 alusel asutatud ELi referentlabor ja see on avaldatud aadressil: http://gmo-crl.jrc.ec.europa.eu/statusofdossiers.aspx.

3) Etalonaine: ERM-BF426 (DP-3Ø5423-1 jaoks) ja ERM-BF410 (MON-Ø4Ø32-6 jaoks) on kättesaadavad Euroopa Komisjoni Teadusuuringute Ühiskeskuse (JRC) kaudu aadressilt: https://ec.europa.eu/jrc/en/reference-materials/catalogue.

e) Kordumatu tunnus

DP-3Ø5423-1 × MON-Ø4Ø32-6

f) Bioloogilise mitmekesisuse konventsiooni Cartagena bioloogilise ohutuse protokolli II lisa alusel nõutav teave

[Bioohutuse teabevõrgustik, kande identifikaator: pärast teatavakstegemist avaldatakse teave geneetiliselt muundatud toidu ja sööda ühenduse registris].

g) Toodete turulelaskmise, kasutamise või käitlemise tingimused või piirangud

Turustamisjärgne järelevalve kooskõlas määruse (EÜ) nr 1829/2003 artikli 6 lõike 5 punktiga e

1) Loa hoidja kogub järgmist teavet: i) Euroopa Liitu imporditud sojaoast DP-3Ø5423-1 × MON-Ø4Ø32-6 saadud õli kogused ja õli ekstraheerimiseks ettenähtud sojaoa DP-3Ø5423-1 × MON-Ø4Ø32-6 kogused, mis on ette nähtud turule laskmiseks toiduna või toidu sees; ii) alapunktis i nimetatud toodete impordi korral FAOSTATi andmebaasis tehtud otsingute tulemused taimeõli tarbimiskoguste kohta liikmesriigiti, sh koguste muutused tarbitavate eri õlitüüpide vahel.

2) Loa hoidja vaatab kogutud ja aruannetes esitatud teabe alusel läbi riskihindamise osana tehtud toitainelise hindamise.

h) Keskkonnamõju seirekava

Direktiivi 2001/18/EÜ VII lisa kohane keskkonnamõjude seirekava.

[Link pärast teatavakstegemist avaldatakse seirekava geneetiliselt muundatud toidu ja sööda ühenduse registris].

Märkus: aja jooksul võib tekkida vajadus muuta linke asjaomastele dokumentidele. Kõnealused muudatused tehakse üldsusele teatavaks geneetiliselt muundatud toidu ja sööda ühenduse registri ajakohastamisel.